Kjell Sørensen

Kjell Sørensen (1943–1997) var en norsk operasanger (lyrisk tenor), trompetist og librettist. 

Sørensen var født og oppvokst på Langestrand. Han startet med musikk som korpsmusiker i Larvik Ungdoms Musikkorps, og fra han var 17 år gammel spilte han trompet i militærmusikken i tre år. Han jobbet som seiler i fem år før han som voksen bestemte seg for å drive med musikk på heltid.

Han studerte ved Musikkhøyskolen i Kristiansand, først med hovedfag i trompetspill, deretter hovedfag i sang. Da han var 40 år gammel studerte han to år ved Guildhall School of Music and Drama i London. Etter studiene i England fikk han fast ansettelse i koret ved Den norske opera fra 1987. Han drøyde imidlertid til 1992 med sin formelle solistdebut i Den gamle logen i Oslo. Ved siden av å være fast ansatt ved Den Norske Opera, var han en hyppig benyttet freelancesanger.

Han var også en aktiv tekstforfatter og brukte mye tid på å skrive librettoer til operaer og musikaler. Hans arbeider som tekstforfatter inkluderer en opera om Peter Wessel Tordenskiold, en musikal for Dissimilis og en GAske-kantateH. 

 Tordenskiold-kantaten 
Verket om Tordenskiold skrev han på bestilling fra Den norske marine i forbindelse med Tordenskiolds 300-årsjubileum i 1990. Musikken ble komponert av Kjell Marcussen, og teksten ble til på grunnlag av Jacob Breda Bulls drama om Tordenskiold fra 1899. Kantaten ble første gang oppført på Ringve Museum i Trondheim 15. september 1990. Det ble i alt fremført 45 ganger, og ble også spilt under Tordenskioldsdagene i Frederikshavn i 2002, 2004, 2006, og i 2008.Tordenskjold-kantaten - Sagene Janitsjarkorps 2002

 Referanser 

Kategori:Norske operasangere
Kategori:Tenorer
Kategori:Personer fra Larvik kommune